|  |  |
| --- | --- |
| Ε Λ Λ Η Ν Ι Κ Η Δ Η Μ Ο Κ Ρ Α Τ Ι Α  ΥΠΟΥΡΓΕΙΟ ΠΡΟΣΤΑΣΙΑΣ ΤΟΥ ΠΟΛΙΤΗ  ΑΡΧΗΓΕΙΟ ΕΛΛΗΝΙΚΗΣ ΑΣΤΥΝΟΜΙΑΣ  ΓΕΝΙΚΗ ΠΕΡΙΦΕΡΕΙΑΚΗ ΑΣΤΥΝΟΜΙΚΗ ΔΙΕΥΘΥΝΣΗ ΔΥΤΙΚΗΣ ΕΛΛΑΔΟΣ  **ΔΙΕΥΘΥΝΣΗ ΑΣΤΥΝΟΜΙΑΣ ΑΚΑΡΝΑΝΙΑΣ**  **ΓΡΑΦΕΙΟ ΓΕΝΙΚΗΣ ΑΣΤΥΝΟΜΕΥΣΗΣ**  Ταχ. Δ/νση: Μοιράρχου ΤΟΝΤΟΥ Σπ. – 30131- ΑΓΡΙΝΙΟ  **ΑΡΙΘ. ΠΡΩΤ.:2501/10/542-β΄** | **ΑΝΑΡΤΗΤΕΑ ΣΤΟ ΔΙΑΔΙΚΤΥΟ**  **ΑΔΑ:** ΨΟ2Ο46ΜΤΛΒ-ΨΣΘ  Αγρίνιο, 15 Ιουνίου 2024 |

**Α Π Ο Φ Α Σ Η**

«Περί προσωρινών κυκλοφοριακών ρυθμίσεων σε όλο το μήκος της Εθνικής Οδού Αγρινίου – Θέρμου, για την εκτέλεση εργασιών κλαδοκοπής και καθαρισμού παρόδιου πρασίνου επί του Εθνικού Οδικού Δικτύου της Π.Ε. Αιτωλ/νιας ".

**Ο ΔΙΕΥΘΥΝΤΗΣ ΤΗΣ ΔΙΕΥΘΥΝΣΗΣ ΑΣΤΥΝΟΜΙΑΣ ΑΚΑΡΝΑΝΙΑΣ**

**Έ χ ο ν τ α ς υ π ό ψ η:**

**1.** Τις διατάξεις των άρθρων 52 και 109 του Ν. 2696/99 (ΦΕΚ 57/23-3-1999), «Περί κυρώσεως του Κώδικα Οδικής Κυκλοφορίας», όπως τροποποιήθηκαν, συμπληρώθηκαν και ισχύουν σήμερα.

**2.** Τις διατάξεις του Π.Δ. 208/2001 (Α-164*)* «Αναδιάρθρωση, σύσταση, οργάνωση και λειτουργία Υπηρεσιών Τροχαίας Ελληνικής Αστυνομίας».

**3.** Τις διατάξεις του άρθρου 40 Π.Δ. 178/2014 «Οργάνωση Υπηρεσιών Ελληνικής Αστυνομίας*».*

**4**. Το υπ’ αριθ. 193145/4161 από 14/06/2024 από 14.06.2024 έγγραφο της Διεύθυνσης Τεχνικών Έργων της Π.Δ.Ε., μετά της συνημμένης τεχνικής έκθεσης.

**6**. Την από 14.06.2024 αναφορά του Τ.Τ. Αγρινίου και,

αποσκοπούντες στην απρόσκοπτη εκτέλεση των εργασιών, στην ομαλή και ασφαλή κυκλοφορία οχημάτων και εργαζομένων,

**Α Π Ο Φ Α Σ Ι Ζ Ο Υ Μ Ε**

**ΑΡΘΡΟ (1)**

**1**.-**Τον περιορισμό του πλάτους του οδοστρώματος και την επιβολή περιορισμών ως προς τα όρια ταχύτητας** όλων των κυκλοφορούντων οχημάτων **σε όλο το μήκος της Ε.Ο. Αγρινίου – Θέρμου**, προκειμένου εκτελεσθούν εργασίες κλαδοκοπής και καθαρισμού πρασίνου.

**2**.-Ανωτέρω εργασίες θα πραγματοποιηθούν **το χρονικό διάστημα από την Δευτέρα 17.06.2024 έως και Τρίτη 16.07.2024, κατά τις ώρες 07.00΄ έως 19.00΄, εξαιρουμένων των ημερών της Κυριακής και των αργιών.**

**3.**-Μετά το πέρας των εργασιών το ανωτέρω τμήμα της Ε.Ο. Αγρινίου – Θέρμου, θα δίδεται εκ νέου στην κυκλοφορία.

**ΑΡΘΡΟ (2)**

Κατά το ανωτέρω χρονικό διάστημα, με ευθύνη του Τμήματος Πολιτικής Προστασίας της Π.Ε. Αιτωλ/νιας της Περιφέρειας Δυτικής Ελλάδας, να ληφθούν όλα τα ενδεικνυόμενα μέτρα για την ακώλυτη και ασφαλή διεξαγωγή της κυκλοφορίας πεζών και οχημάτων και να τοποθετηθεί η προβλεπόμενη από το άρθρο 9 του Κ.Ο.Κ. εργοταξιακή σήμανση, σε συνδυασμό με την υπ’ αριθ. ΔΙΠΑΔ/ΟΙΚ/502 από 9/7/2003 απόφαση Υφ.ΠΕ.ΧΩ.Δ.Ε. (τεχνική προδιαγραφή σήμανσης εκτελούμενων οδικών έργων) και την υπ’ αριθ. (4) σχετική εγκεκριμένη μελέτη σήμανσης του έργου.

**ΑΡΘΡΟ (3)**

Η παρούσα απόφαση ισχύει από την **07.00΄ ώρα της Δευτέρας 17.06.2024** και ύστερα από την δημοσίευσή της, σύμφωνα με το άρθρο 109 του Ν. 2696/1999 Κ.Ο.Κ., την ανάρτησή της στο διαδίκτυο, σύμφωνα με το άρθρο 4 Ν. 3861/2010 και την τοποθέτηση της προβλεπόμενης οδικής σήμανσης και λήγει την **19.00΄ ώρα της 16.07.2024.**

**ΑΡΘΡΟ (4)**

|  |  |
| --- | --- |
| **ΑΠΟΔΕΚΤΕΣ ΓΙΑ ΕΝΕΡΓΕΙΑ:**  Τ.Τ. ΑΓΡΙΝΙΟΥ (Για ενημέρωση, δικές του ενέργειες και την επίδοση αντιτύπου στην ανάδοχο εταιρεία με αποδεικτικό το οποίο να τηρήσει στο αρχείο της Υπηρεσίας του).  **ΑΠΟΔΕΚΤΕΣ ΓΙΑ ΚΟΙΝΟΠΟΙΗΣΗ :**   1. Α.Ε.Α./Δ-ΝΣΗ ΤΡΟΧΑΙΑΣ ΑΣΤΥΝΟΜΕΥΣΗΣ 2. ΓΕΝΙΚΗ ΠΕΡΙΦΕΡΕΙΑΚΗ ΑΣΤΥΝΟΜΙΚΗ ΔΙΕΥΘΥΝΣΗ ΔΥΤΙΚΗΣ ΕΛΛΑΔΟΣ 3. Π.Δ.Ε. / Δ/ΝΣΗ ΤΕΧΝΙΚΩΝ ΕΡΓΩΝ / ΤΜΗΜΑ ΣΥΓΚΟΙΝΩΝΙΑΚΩΝ ΕΡΓΩΝ **ΠΑΤΡΑ** 4. ΔΗΜΟΙ ΑΓΡΙΝΙΟΥ- ΑΜΦΙΛΟΧΙΑΣ 5. Σ/Α Δ/ΝΣΗΣ ΑΚΑΡΝΑΝΙΑΣ 6. Τοπικές εφημερίδες 7. Υπεραστικό ΚΤΕΛ Αιτ/νίας 8. Τοπικοί τηλεοπτικοί - Ραδιοφωνικοί Σταθμοί | Ο Διευθυντής Δημήτριος Νικ. ΓΑΛΑΖΟΥΛΑΣ  Ταξίαρχος |

Οι παραβάτες της Απόφασης αυτής, διώκονται και τιμωρούνται, σύμφωνα με τις διατάξεις του Ν. 2696/99 (Α-57) «Περί κυρώσεως του Κώδικα Οδικής Κυκλοφορίας», όπως τροποποιήθηκαν, συμπληρώθηκαν και ισχύουν σήμερα.

Λήψη επιβαλλομένων μέτρων υλοποίησης παρόντος άρθρου, ανατίθεται στο Τμήμα Τροχαίας Αγρινίου.